**Astro** (hangul: 아스트로, tyylitellysti ASTRO) on eteläkorealainen poikabändi, jonka perusti vuonna 2016 Fantagio.

Ryhmä teki debyyttinsä vuonna 2016, ja sen alkuperäinen kokoonpano koostui kuudesta jäsenestä: MJ, Jinjin, Cha Eunwoo, Moonbin, Rocky ja Yoon Sanha. Tämänhetkisessä kokoonpanossa jäseniä on neljä, sillä Rocky jätti Astron 28. helmikuuta 2023 ja Moonbin menehtyi 19. huhtikuuta 2023.

Ura
---

### Ennen debyyttiä

Elokuussa 2015 ilmoitettiin, että levy-yhtiö Fantagio suunnitteli uuden poikabändin perustamista nimellä Astro. Bändi koostuisi kuudesta jäsenestä, jotka tulisivat käyttämään taiteilijanimiä MJ, Jinjin, Cha Eunwoo, Moonbin, Rocky ja Yoon Sanha. He aloittivat toimintansa myöhemmin samana kuukautena helmikuulle suunniteltua debyyttiä varten.

He herättivät huomiota jo ennen debyyttiään esiintymällä draamasarjassa *To Be Continued*. Sarja oli ryhmän debyyttiprojekti ja sarjaan osallistui myös muita artisteja ja näyttelijöitä Fantagiosta. Tammikuussa 2016 he esiintyivät myös reality-ohjelmassa *ASTRO, OK! Ready.*  Ohjelman näytti televisioyhtiö MBC Music. Tammikuussa ilmoitettiin ryhmän debyyttipäiväksi 23. helmikuuta 2016.

### Debyytti

Näyttelijä Kim Sae-ron näytteli To Be Continued sarjassa ja musiikkivideossa "Cat's Eye"
13. helmikuuta 2016 julkaistiin ensimmäinen teaservideo ryhmän debyytistä ja 16. helmikuuta julkaistiin kooste tulevan *Spring Up* -albumin kappaleista. Ensimmäinen teaservideo debyyttisinglen musiikkivideosta julkaistiin 18. helmikuuta. ja 23. helmikuuta julkaistiin koko "*Hide & Seek*" -singlen musiikkivideo, sekä *Spring Up* -albumi. Albumi sisältää yhteensä viisi kappaletta.

### Julkaisut debyytin jälkeen

Debyytin jälkeen Astro on julkaissut kymmenen mini-, single- ja erikoisalbumia, *Summer Vibes, Autumn Story, Winter Dream, Dream Part.01, Dream Part.02, Rise Up, Venus, Blue Flame*, *Gateway* ja *Switch On* sekä kolme täyspitkää albumia *All Light*, *All Yours* ja *Drive to the Starry Road*. Ryhmän viimeisin julkaisu, kolmas studioalbumi *Drive to the Starry Road*, julkaistiin 16. toukokuuta 2022. 

### Subunitit ja kokoonpanon muutokset

Tähän mennessä Astro on myös debytoinut kaksi subunitia, jotka olivat nimeltään *Moonbin & Sanha* ja *Jinjin & Rocky*. *Moonbin & Sanha* ovat julkaisseet kolme minialbumia nimeltään *In-Out*, *Refuge* ja *Incense*, ja *Jinjin & Rocky* ovat julkaisseet yhden minialbumin nimeltään *Restore*. Kumpikaan subunit ei ole enää toiminnassa, koska Rocky jätti Fantagion ja Astron helmikuussa 2023 ja Moonbin menehtyi huhtikuussa 2023.

Jäsenet
-------

### Nykyiset

* MJ (엠제이)
* Jinjin (진진)
* Cha Eunwoo (차은우)
* Yoon Sanha (윤산하)

### Entiset

* Moonbin (문빈) — 2016–2023; menehtyi huhtikuussa 2023
* Rocky (라키) — 2016–2023; jätti ryhmän helmikuussa 2023

Diskografia
-----------

### Albumit

* *All Light*  (2019)
* *All Yours*  (2021)
* *Drive to the Starry Road*  (2022)

### EP-levyt

* *Spring Up*  (23. helmikuuta 2016)
* *Summer Vibes*  (1. heinäkuuta 2016)
* *Autumn Story*  (10. marraskuuta 2016)
* *Winter Dream*  (22. helmikuuta 2017)
* *Dream Part.01*  (29. toukokuuta 2017)
* *Dream Part.02*  (1. marraskuuta 2017)
* *Rise Up*  (24. heinäkuuta 2018)
* *Venus*  (3. huhtikuuta 2019)
* *Blue Flame*  (20. marraskuuta 2019)
* *Gateway*  (4. toukokuuta 2020)
* *Switch On*  (2. elokuuta 2021)

### Singlet

* "Cat's Eye" (2016)
* "Real Love" (2018)
* "Merry Go Round" (2018)
* "All Night" (2019)
* "One & Only" (2020)
* "No, I don't" (아니 그래) (2020)
* "We Still (Be With You)" (2020)
* "Alive" (2021)
* "U&Iverse" (2022)

Lähteet
-------

1. ↑  Fantagio Announces Debut of Rookie Group ASTRO *Soompi*.  20.1.2016. Viitattu 20.4.2023. (englanniksi)
2. ↑  ASTRO’s Rocky Leaves The Group And Fantagio *Soompi*.  28.2.2023. Viitattu 20.4.2023. (englanniksi)
3. ↑  Breaking: ASTRO’s Moonbin Passes Away; Fantagio Confirms *Soompi*.  19.4.2023. Viitattu 20.4.2023. (englanniksi)
4. ↑  Fantagio gets ready to launch another boy group, ASTRO!
5. ↑  Fantagio introduce the six members of new boy group ASTRO
6. ↑  ASTRO meet fans through an intimate gathering and reveal when they will debut!
7. ↑  Seo Kang Jun to act alongside rookie boy group ASTRO and Kim Sae Ron in 'To Be Continued'
8. ↑  Upcoming boy group ASTRO travel to the ocean ahead of debut!
9. ↑  Fantagio's new boy group ASTRO confirms debut date
10. ↑  ASTRO unveils first teaser for upcoming debut!
11. ↑  Fantagio Music's new boy group ASTRO releases highlight medley for 'Spring Up'!
12. ↑  ASTRO play 'Hide & Seek' in debut MV teaser
13. ↑  Astro finally makes debut with 'Hide & Seek' MV!

Aiheesta muualla
----------------

* Kuvia tai muita tiedostoja aiheesta **Astro (yhtye)** Wikimedia Commonsissa

* Astro (yhtye) Discogsissa.  (englanniksi)